Projektas

|  |
| --- |
| UKMERGĖS RAJONO SAVIVALDYBĖS **TARYBA** |
|  |
| **SPRENDIMAS** |
| **Dėl UKMERGĖS RAJONO SAVIVALDYBĖS PEDAGOGIKOS BEI MOKYTOJŲ IR PAGALBOS MOKINIUI SPECIALISTŲ PERKVALIFIKAVIMO STUDIJŲ FINANSAVIMO TVARKOS APRAŠO PATVIRTINIMO** |
|  |
| 2021 m. gegužės d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Ukmergės rajono savivaldybės taryba n u s p r e n d ž i a:

Patvirtinti „Ukmergės rajono savivaldybės pedagogikos bei mokytojų ir pagalbos mokiniui specialistų perkvalifikavimo studijų finansavimo tvarkos aprašą“ (pridedama).

Savivaldybės meras

Projektą parengė:

Švietimo, kultūros ir sporto skyriaus

vyriausioji specialistė Ingrida Krikštaponienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

PATVIRTINTA

Ukmergės rajono savivaldybės

tarybos 2021 m. gegužės d.

sprendimu Nr.

**UKMERGĖS RAJONO SAVIVALDYBĖS PEDAGOGIKOS BEI MOKYTOJŲ IR PAGALBOS MOKINIUI SPECIALISTŲ PERKVALIFIKAVIMO STUDIJŲ FINANSAVIMO TVARKOS APRAŠAS**

I SKYRIUS

BENDROSIOS NUOSTATOS

1. Ukmergės rajono savivaldybės (toliau – Savivaldybė) pedagogikos studijų bei mokytojų ir pagalbos mokiniui specialistų perkvalifikavimo studijų finansavimo tvarkos aprašas (toliau – Aprašas) nustato:

1.1. Savivaldybės mokyklose pagal ikimokyklinio, priešmokyklinio, bendrojo ugdymo programas dirbančių mokytojų (toliau – Mokytojas) ir pagalbos mokiniui specialistų: socialinių, specialiųjų pedagogų (toliau visi kartu vadinami Pedagogais) perkvalifikavimo studijų (toliau – Perkvalifikavimo studijos) finansavimo tvarką;

1.2. ugdymo krypties pedagogikos ir mokyklos pedagogikos studijų (toliau – Pedagogikos studijos) finansavimo tvarką;

1.3. Pedagogikos/Pedagogų perkvalifikavimo studijų, finansuojamų iš savivaldybės biudžeto lėšų, atrankos organizavimo procedūras.

2. Apraše naudojamos sąvokos:

2.1. *Ugdymo krypties studijų programos* – konkrečių mokomųjų dalykų ar kitų pedagoginių sričių programos (ikimokyklinis ir priešmokyklinis, pradinis ugdymas, mokomojo dalyko pedagogika, specialioji pedagogika, pedagoginė pagalba);

2.2. *Pedagoginės profesinės studijos* – universitetinių arba koleginių studijų modulis, kai įgyjama kompetencijų, kurių pagrindu suteikiama pedagogo kvalifikacija;

2.3. *Pirmosios pakopos studijos* – bakalauro studijos;

*2.4. Ištęstinės studijos* – studijos, derinamos su kita veikla;

*2.5. Perkvalifikavimas* – tai Pedagogo, turinčio aukštąjį arba aukštesnįjį (specialųjį vidurinį, įgytą iki 1995 metų) išsilavinimą, studijos, siekiant įgyti pedagogo ar kito mokomojo dalyko srities kvalifikaciją;

2.6. kitos šiame Apraše vartojamos sąvokos atitinka Lietuvos Respublikos švietimo įstatyme (toliau – Švietimo įstatymas) ir kituose teisės aktuose apibrėžtas sąvokas.

3. Tikslas: Paskatinti asmenis įgyti pedagogo profesiją bei siekti, kad būtų rengiami tokių specialybių/kvalifikacijos pedagogai, kokių reikia Savivaldybės mokyklų mokinių kokybiškam ugdymui užtikrinti, socialinei-pedagoginei, specialiajai pagalbai suteikti.

**II SKYRIUS**

**STUDIJŲ FINANSAVIMAS IR KRITERIJAI**

4. Pedagogikos/Pedagogų perkvalifikavimo studijos gali būti finansuojamos:

4.1. valstybės biudžeto lėšomis;

4.2. savivaldybės biudžeto lėšomis;

4.3. privačiomis lėšomis;

4.4. iš kitų šaltinių.

5. Savivaldybės finansinė parama gali būti skiriama (atsižvelgiant į savivaldybės biudžete Pedagogikos/Pedagogų perkvalifikavimo studijų rėmimui skirtas lėšas, pretendentų skaičių):

5.1. ugdymo krypties programų nuolatinės ir ištęstinės studijų formos (pirmosios pakopos Pedagogikos studijos) dviejų paskutinių kursų studentams – iki 50 proc. dydžio studijų kainos per metus, kai jie atitinka šiuos kriterijus:

5.1.1. mokosi specialybės, kuri reikalinga Savivaldybės mokyklose;

5.1.2. pasirašo sutartį su Savivaldybės administracija dėl įsipareigojimo 3 metus po studijų baigimo dirbti pagal įgytą specialybę Savivaldybės pavaldumo mokykloje(-se);

5.1.3. neturi akademinių skolų;

5.2. Pedagoginėse profesinėse studijose besimokantiems asmenims – iki 50 proc. dydžio studijų kainos per metus, kai jie atitinka šiuos kriterijus:

5.2.1. mokosi specialybės, kuri reikalinga Savivaldybės mokyklose;

5.2.2. pasirašo sutartį su Savivaldybės administracija dėl įsipareigojimo 3 metus po studijų baigimo dirbti pagal įgytą specialybę Savivaldybės pavaldumo mokykloje(-se);

5.3. Pedagogų perkvalifikavimo studijose besimokantiems asmenims – iki 50 proc. dydžio studijų kainos per metus, kai atitinka šiuos kriterijus:

5.3.1. dirba Ukmergės rajono ugdymo įstaigose;

5.3.2. turi ne mažesnį kaip 3 metų pedagoginio darbo stažą;

5.3.3. negauna finansavimo studijoms iš valstybės/ES biudžeto lėšų;

5.3.4. pasirašo sutartį su Savivaldybės administracija dėl įsipareigojimo 3 metus po studijų baigimo dirbti pagal įgytą specialybę Savivaldybės pavaldumo mokykloje(-se).

**III SKYRIUS**

**DOKUMENTŲ PATEIKIMAS IR ATRANKOS ORGANIZAVIMAS**

6.Teisę gautidalinįSavivaldybės finansavimą Pedagogikos/Pedagogų perkvalifikavimo studijoms asmuo (toliau – Pretendentas) turi tik vieną kartą.

7. Pretendentas dokumentus dėl finansavimo skyrimo turi pateikti Savivaldybės administracijos skyriui, atsakingam už dokumentų priėmimą (Kęstučio a. 3, Ukmergė, 1 kab.) arba elektroninėje dokumentų valdymo sistemoje „Kontora“ iki kalendorinių metų rugsėjo 30 d.

8. Pretendentų atranką Savivaldybės finansavimui gauti vykdo Savivaldybės administracijos direktoriaus įsakymu sudaryta Atrankos komisija (toliau – Komisija).

9. Komisiją sudaroma iš 7 narių. Komisijos posėdis teisėtas, jeigu jame dalyvauja ne mažiau kaip 50 proc. narių. Sprendimai priimami balsų dauguma.

10. Komisijos darbui vadovauja Komisijos pirmininkas.

11. Komisijos posėdžiai protokoluojami. Komisijos sekretorius išrenkamas posėdyje balsų dauguma iš komisijos narių.

12. Komisija sprendimus dėl Pedagogikos/Pedagogų perkvalifikavimo studijų finansavimo priima vadovaudamasi šiuo Aprašu ir atsižvelgdama į turimas Savivaldybės biudžeto lėšas.

13. Pretendentai Komisijai turi pateikti šiuos dokumentus:

13.1. Asmens tapatybę patvirtinančio dokumento kopiją;

13.2. motyvuotą prašymą (priedas), kuriame nurodomi argumentai dėl poreikio dalyvauti Pedagogikos/Pedagogų perkvalifikavimo studijose ir gauti šiam tikslui dalinį Savivaldybės finansavimą;

13.3. dokumentų, pagrindžiančių turimą išsilavinimą (su priedu), kvalifikaciją, darbo stažą, pedagoginę patirtį, kopijas;

13.4. švietimo įstaigos vadovo garantinį raštą dėl Pedagogo įdarbinimo;

13.5. pažymą iš mokymo įstaigos apie mokymąsi universitete/kolegijoje;

13.6. dokumentų, pagrindžiančių Valstybės finansuojamų pedagogikos (VF) studijų faktą bei dviejų metų ugdymo pasiekimus, kopijas (tik Pedagogikos pirmosios pakopos studentams); 13.7. mokymo institucijos pažymą apie organizuojamas studijas, kurioje nurodoma: studijų programa, trukmė, numatoma baigimo data, studijų kaina;

13.8. darbdavio rekomendaciją (jeigu asmuo dirba);

13.9. patvirtinimą, kad likusią studijų kainos dalį apmokės savo/rėmėjų ar kt. lėšomis;

13.10. kt. dokumentus (Komisijos prašymu).

14. Savivaldybės administracijos direktorius, atsižvelgdamas į Komisijos siūlymą, priima sprendimą dėl dalinio finansavimo paramos gavėjui (toliau – Paramos gavėjas) skyrimo Pedagogikos/ Pedagogų perkvalifikavimo studijoms.

15. Komisija per 7 dienas nuo sprendimo dėl finansavimui studijoms skyrimo priėmimo informuoja Pretendentus apie priimtą sprendimą.

16. Savivaldybės administracijos Apskaitos skyrius Pedagogikos/Pedagogų perkvalifikavimo studijų finansavimui skirtas lėšas perveda į Paramos gavėjo nurodytą atsiskaitomąją sąskaitą banke vadovaudamasi savivaldybės administracijos direktoriaus įsakymu ir studijų dalinio finansavimo sutartimi (toliau – Sutartimi).

17. Savivaldybės Pedagogikos/ Pedagogų perkvalifikavimo studijoms skirtą finansavimą gavęs asmuo, lėšas naudoja ir už jas atsiskaito vadovaudamasis Sutartimi.

IV SKYRIUS

BAIGIAMOSIOS NUOSTATOS

18. Pedagogikos/ Pedagogų perkvalifikavimo studijų kokybę užtikrina studijų programas įgyvendinanti institucija.

19. Pedagogikos/Pedagogų perkvalifikavimo studijų finansavimą koordinuoja ir Sutarties nuostatų vykdymą kontroliuoja Savivaldybės administracijos Švietimo, kultūros ir sporto skyrius.

20. Informacija apie Savivaldybės Pedagogikos studijų bei mokytojų ir pagalbos mokiniui specialistų perkvalifikavimo studijų finansavimo tvarką skelbiama interneto svetainėje [www.ukmerge.lt](http://www.ukmerge.lt).

–––––––––––––––––––––––––––––––––

Ukmergės rajono savivaldybės pedagogikos

studijų bei mokytojų ir pagalbos mokiniui

specialistų perkvalifikavimo studijų finansavimo

tvarkos aprašo priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbo vieta, mokymosi įstaiga, pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono/ų Nr., el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukmergės rajono savivaldybės

administracijos direktoriui

**PRAŠYMAS**

**DĖL DALINĖS FINANSINĖS PARAMOS PEDAGOGIKOS/ PEDAGOGŲ PERKVALIFIKAVIMO STUDIJOMS**

20 \_\_\_ m. \_\_\_\_\_\_\_\_\_ mėn. \_\_\_ d.

Ukmergė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA: Dokumentai, parengti pagal Aprašo 13 punktą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas ir pavardė)

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„Dėl UKMERGĖS RAJONO SAVIVALDYBĖS PEDAGOGIKOS BEI MOKYTOJŲ IR PAGALBOS MOKINIUI SPECIALISTŲ PERKVALIFIKAVIMO STUDIJŲ FINANSAVIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2021 m. gegužės 10 d.

Ukmergė

**1. Sprendimo projekto rengimo pagrindas:** Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu, kuriame reglamentuota išimtinė savivaldybės tarybos kompetencija – sprendimų dėl papildomų ir planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimas.

**2. Sprendimo projekto tikslas ir esmė:**

Tikslas: Paskatinti asmenis įgyti pedagogo profesiją bei siekti, kad būtų rengiami tokių specialybių/kvalifikacijos pedagogai, kokių reikia Savivaldybės mokyklų mokinių kokybiškam ugdymui užtikrinti, socialinei - pedagoginei, specialiajai pagalbai suteikti.

Švietimo, kultūros ir sporto skyriaus atlikta pedagogų poreikio iki 2025 m. analizė parodė, kad per penkerius metus rajone gali trūkti 28 mokytojų bendrojo ugdymo mokyklose ir 13 – ikimokyklinio ugdymo įstaigose, todėl, siekiant užtikrinti, kad mokyklose dirbtų reikiamas kiekis aukštos kvalifikacijos pedagogų, svarbus finansinis jų paskatinimas.

Pedagogikos studijų bei perkvalifikavimo studijų finansavimo tvarkos aprašas (toliau – Aprašas) nustato Savivaldybės mokyklose pagal ikimokyklinio, priešmokyklinio, bendrojo ugdymo programas dirbančių mokytojų ir pagalbos mokiniui specialistų perkvalifikavimo studijų, ugdymo krypties pedagogikos ir mokyklos pedagogikos studijų finansavimo tvarką; Pedagogikos/Pedagogų perkvalifikavimo studijų, finansuojamų iš savivaldybės biudžeto lėšų, atrankos organizavimo procedūras.

Numatoma, kad administracijos direktoriaus įsakymu sudaryta komisija vertins pretendentų gauti savivaldybės finansavimą studijoms prašymus ir siūlys, kokia dalimi kofinansuoti studijas (numatoma iki 50 % studijų kainos). Numatyti kriterijai, kuriais vadovaujantis bus vykdoma pretendentų atranka, aptarti įsipareigojimai.

Aukštosiose mokyklose vykdomų programų studijų kainos skirtingos, pvz. VDU vientisųjų ikimokyklinės ir priešmokyklinės pedagogikos nuolatinių studijų kaina už metus – 2951 Eur (ištęstinių – 1967 Eur), istorijos (nuolatinių) –1669 Eur. Perkvalifikavimo studijos, priklausomai nuo turimų mokytojo kompetencijų, trunka 1,5 metų (3 semestrus). 1 semestro kaina – apie 1475,5 Eur.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Tarybai Pedagogikos/Pedagogų perkvalifikavimo studijų, finansuojamų iš savivaldybės biudžeto lėšų, rėmimo parašas teikiamas pirmą kartą. Tvarkos aprašas 2021 m. gegužės 3 d. aptartas Ukmergės rajono savivaldybės tarybos Švietimo, kultūros, sporto ir jaunimo reikalų komitete.

**4. Sprendimui įgyvendinti reikalingos lėšos ir galimi finansavimo šaltiniai:**

Ukmergės rajono savivaldybės biudžeto lėšomis finansuojamoje „Ukmergės rajono mokytojų profesijos prestižo didinimo“ programoje numatytos lėšos (2021 m. – 2800 Eur) naujų mokytojų pritraukimui į mokyklas suaktyvinti.

**5. Priėmus sprendimą laukiami rezultatai, galimos pasekmės:**

Tikimasi, kad daugiau žmonių rinksis pedagogo profesiją, kad bus rengiami tokių specialybių/kvalifikacijos pedagogai, kokių reikia Savivaldybės mokinių kokybiškam ugdymui užtikrinti, socialinei - pedagoginei, specialiajai pagalbai suteikti.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

**9. Sekretoriatas priimtą sprendimą pateikia\*:** Švietimo, kultūros ir sporto skyriui, Biudžeto skyriui, Apskaitos skyriui.

**10. Aiškinamojo rašto priedai: -**

Projektą parengė:

Švietimo, kultūros ir sporto skyriaus

vyriausioji specialistė Ingrida Krikštaponienė